Naved B. ble mistenkt for Berlin-terroren: Skulle bare rekke t-banen
– Jeg var uskyldig, men de bare arresterte meg. Jeg hadde en avtale som tok lenger tid enn planlagt og var sent ute. Det forteller 23 år gamle Naved, som denne uken har blitt kjent som Naved B., i et intervju med den tyske avisen Welt am Sonntag. Den pakistanske asylsøkeren ble arrestert et par kilometer unna åstedet for den grufulle terroren som rammet Berlin mandag kveld. Bakgrunn: Naved B. ble feilaktig utpekt som gjerningsmann Et vitne hevdet at han hadde sett gjerningsmannen løpe fra åstedet gjennom parken Tiergarten. Senere viste det seg at vitnet tok feil og at Naved hadde blitt feilaktig utpekt som gjerningsmannen. Naved B. forteller til den tyske avisen at han ble pågrepet etter at han løp over veien for rekke t-banen. Alt om angrepet: Semitrailer kjørte inn i julemarked Etter arrestasjonen ble han bragt inn til avhør der han bedyret sin uskyld. Det var ikke før tirsdag at politiet slapp den pakistanske asylsøkeren fri. Da tysk politi innså feilen startet klappjakten på den egentlige gjerningsmannen. Flere ting tyder på at tunisiske Anis Amri sto bak angrepet mot julemarkedet. Han ble skutt og drept av italiensk politi i en forstad til Milano natt til fredag. Les også: Anis Amri i video: Vi skal slakte dere svin
Den pakistanske asylsøkeren løp over gata for å rekke t-banen da han ble arrestert.